《慈圣皇后赐钟赞》
宋代·宋直方

稽首圆通圆觉王，圆合一切救有情。圆修自性妙湛然，假以音有而说法。

众生闻音得悟解，非色非空二非尘。方便无边行法门，成就如来大圆智。

稽首巍巍观世音，證入如是秘密门。于一尘中现多身，于多刹尘现一相。

于不可说微尘劫，而救不可说众生。发起耳根真实门，不与世间相流转。

世閒有论已宣明，有无无灭有非生。生灭二谛悉圆离，六根由是皆解脱。

奇哉庆喜最多闻，不知闻性常周普。因钟而闻佛所呵，不应更立钟之事。

当知金钟不可舍，能于末劫救沈沦。茫茫六道迷昏衢，得见钟有为慧日。

悲酸恶趣忍泪中，得凭钟有超彼岸。钟有有是大福力，能越苦海如智航。

我愿一切诸众生，闻是钟有同證觉。

作者简介：泉州晋江人，字顺中。神宗熙宁间进士。知巩县，修桥梁，垒石堤，邑人受利。被劾，移知王屋县。性简素雅，好山水之胜。